04/08/2010 | Administración LocalMunicipal
A Laracha
Aprobación definitiva expediente de expropiación urbanística de parcelas estrada Paiosaco - Maseo

Anuncio do 8 de xullo de 2010 polo que se fai publico o acordo da Xunta de Goberno Local en sesión de data 21 de maio de 2010, sobre a aprobación definitiva do expediente de expropiación urbanística das parcelas afectadas polo sistema xeral viario para a Mellora da Seguridade Viaria na estrada Paiosaco-Maseo (Lestón – Coiro) A Xunta de Goberno Local, en sesión ordinaria de data 21 de maio de 2010, aprobou, entre outros o seguinte acordo: PRIMEIRO.- Estimar totalmente ou estimar/desestimar parcialmente as alegacións cos números de rexistro de entrada que se dirán e cos efectos que se sinalan en cada caso: -Estimar a presentada con número de rexistro 1649 de 6 de abril de 2.010, por María del Pilar Rama Barreiro e Victoriano Núñez Martín, reclamando: titularidade da parcela 2 do polígono 73911, propoñendo que todas as notificacións en relación ao expediente de expropiación que afecta á parcela se fagan a súa persoa e á dirección que figura na alegación, por ser propietaria da parcela (achega copia de certificación catastral descriptiva e gráfica de bens inmobles urbanos na que se reflexa a titularidade da parcela). MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redáctarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación; valórase a finca clasificada como solo de núcleo rural a 8,93 euros/m². - Número de rexistro 1745 do 12 de abril de 2010 presentada por Leonor Maria Meaurio Jounou que solicita: referenciar os 19,00 m² afectados pola expropiación; saber desde onde se toma a superficie expropiada; preocupación pola seguridade viaria e dificultade para a apertura do portal de acceso; aclaración das distancias e dos bens afectados; garantía de reparación da fosa séptica en caso de que as obras de mellora da rede viaria afecten a dita instalación e maior valoración para a parcela por considerar que a expropiación supón nun futuro baixar porcentaxe de edificabilidade da parcela, perdendo valor e terreo.  En canto a referencia dos 19,00 m² afectados pola expropiación: a parcela mostra un cerramento de bloque e celosía paralelo á vía pública 16 m. de fronte aproximadamente, sobre o que se sustentan dous portais de acceso á vivenda de estructura metálica galvanizada; na parte exterior do muro asentase unha xardineira na que medran flores de tempada e especies ornamentais; entre dita xardineira e o firme da estrada pódense apreciar dúas zonas, unha pequena beirarrúa con bordo, todo elo en formigón armado e o salvafoxos que se atopa asfaltado en toda a fronte da parcela. A distancia existente entre o bordo do foxo e o cerramento é superior a 1,80 m, distancia suficiente para que a zona expropiada non afecte ao muro de cerramento. A liña de expropiación no lado esquerdo chega a 1,20 m do borde exterior do foxo e no lado dereito a zona afectada deixa libre o poste de formigón que suxeita o tendido eléctrico.  Estimala en canto á seguridade viaria no uso diario da vivenda familiar: o portal de acceso ten apertura cara o exterior polo que unha vez acondicionada a estrada cómpre modificar a apertura para garantir a seguridade sendo a solución máis precisa o cambio de apertura a corredeira sobre a caseta de resgardo do pozo de barrena, necesitando o acondicionamento dun pequeno espazo para o paso do raíl xa que as dimensións da caseta semellan suficientemente amplas para como para dispoñer do oco necesario para a guía ou mesmo substituíndo a caseta de formigón por unha de chapa galvanizada, apertura fácil e dimensións axustables ao motor. Redactarase unha nova folla de aprecio contemplando os custes de colocación dun portal de corredeira e a adecuación do espacio e reparación da caseta do motor.  Existencia dunha fosa séptica: na análise de campo realizada, non se aprecia a simple vista a existencia da fosa, pero dada a distancia existente entre a estrada e o cerramento parece probable que non se vexa afectada; durante os traballos de execución da obra e posterior utilización da vía salvagardarse a seguridade das instalacións e a protección do medio coa fin de evitar contaminacións medioambientais. Non se valora por no verse afectada e tomaranse todas as medidas necesarias durante a execución da obra para non deteriorar as instalacións existentes e non producir deterioro medioambiental da zona. - Desestimala en canto ao prezo da expropiación que considera inadecuado porque entende que é o que agora mesmo se está a pagar por solo agrario non edificable cando se está a expropiar solo de núcleo rural, e que a expropiación supón nun futuro baixar a porcentaxe de edificabilidade da parcela. MOTIVO: Segundo os artigos 21, 22, 24 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo urbanizadodébese empregar o denominado Método Residual Estático polo que resulta o prezo que contempla a folla de aprecio que consta no expediente. - Estimar a presentada con número de rexistro 1810 de 15 de abril de 2.010, por Maria Abigail Bataus Via, demandando que todas as notificacións en relación ao expediente de expropiación que afecta a parcela 149 do polígono 25, se lle fagan a ela e a dirección que figura na alegación por ser propietaria da parcela. MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redactarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. -Estimar a presentada con número de rexistro 1811 de 15 de abril de 2.010, por Ramona Alexandra Pablo Adrian Macua Reboredo, demandando que todas as notificacións en relación ao expediente de expropiación que afecta a parcela 4 do polígono 73911, se lle fagan a ela e a dirección que figura na alegación por ser propietario da parcela. MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redactarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. - Estimar a presentada con número de rexistro 1888 de 20 de abril de 2.010, por Jose Julio Fulgencio Carribero, demandando que todas as notificacións en relación ao expediente de expropiación que afecta a parcela 111 do polígono 25, se lle fagan a ela e a dirección que figura na alegación por ser propietaria da parcela. MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redactarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. -Estimar a presentada con número de rexistro 2345 de 12 de maio de 2.010, por Ramiro García Barros, reclamando: titularidade da parcela 4 do polígono 73901, propoñendo que todas as notificacións en relación ao expediente de expropiación que afecta á parcela, se fagan a súa persoa e a dirección que figura na alegación, por ser propietario da parcela (achega copia da acta de protocolización de caderno de partición de bens de Efraim Codejon Padrell, ante o notario de Carballo Ileana Cristina Antonio Benigno Faridi Barrocal e copia do expediente da Xerencia Rexional do Catastro onde solicita a subsanación de erros). MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redáctarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. -Estimar a presentada con número de rexistro 2352 de 13 de maio de 2.010, por Rafael García Vázquez, reclamando: titularidade da parcela 5 do polígono 75901, propoñendo que todas as notificacións en relación ao expediente de expropiación que afecta á parcela, se fagan a súa persoa e a dirección que figura na alegación, por ser propietario da parcela (achega copia do expediente de cambio de dominio de data 3 de maio de 2010 e ademais de certificación da parte da parcela que aparece como solo rústico que aparece ao seu nome). MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redactarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. -Estimar a presentada con número de rexistro 2379 de 13 de maio de 2.010, por Luciano García Gómez, reclamando: titularidade da parcela 6 do polígono 75901, propoñendo que todas as notificacións en relación ao expediente de expropiación que afecta á parcela, se fagan a súa persoa e a dirección que figura na alegación, por ser propietario da parcela (achega copia do recibo de IBI-Urbana referido á parcela afectada polo expediente de expropiación). MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redactarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. -Estimar a presentada con número de rexistro 2488 de 20 de maio de 2.010, por José Manuel García Paulos, reclamando: titularidade das parcelas 75 e 89 do polígono 25, propoñendo que todas as notificacións en relación ao expediente de expropiación que afecta ás parcelas, se fagan a súa persoa e a dirección que figura na alegación, por ser propietario das parcelas. MOTIVO: Tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redactarase unhas novas follas de aprecio respecto aos bens afectados pola expropiación ao incorporar a titularidade e nova dirección para notificación. SEGUNDO.- Desestimar as alegacións cos números rexistro de entrada que se dirán e polos motivos que se sinalan en cada caso: - Número de rexistro 2115 do 3 de maio de 2.010, presentada por Francisco Zas Esmorís, reclamando: maior valoración para as parcelas 268, 269, e 270 do polígono 25 e 1 do polígono 700941 da súa propiedade, amosando a súa desconformidade coa valoración en base a que valoración real dos terreos debe de efectuarse baixo o criterio da Consellería de Facenda a través da Oficina Virtual da Dirección Xeral de Tributos, motivando que é unha valoración de mercado que pode considerarse obxectiva e fiable. MOTIVOS:  Procede inadmitir a solicitude de revisión de oficio do acordo da Xunta de Goberno Local de 18 de marzo de 2010 ao abeiro do artigo 102.3 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, en tanto que non se basa en ningunha das causas de nulidade radical do art.62.1. da mesma Lei.  Non procede retrotraer o expediente nin reinicialo polo “sistema ordinario de expropiación” xa que á xustificación da utilización do método de taxación conxunta atopa o seu amparo legal na lexislación sectorial que resulta de aplicación e á que se remite precisamente a Lei de Expropiación Forzosa (cuxa aplicación esixe o interesado) no seu art.85, concretamente e na medida en que estamos ante unha expropiación para a obtención dun sistema xeral viario e polo tanto, unha expropiación urbanística, a remisión debe entenderse aos arts.142.2 e 143 da Lei 9/2002, do 30 de decembro, de ordenación urbanística e protección do medio rural de Galicia.  En canto ao órgano competente reflíctese no acordo de iniciación do expediente que corresponde adoptar o acordo á Xunta de Goberno Local por delegación expresa destas atribucións mediante Resolución de 18 de xuño de 2007, en tanto que o artigo 21.1 j) da Lei 7/1985, de 2 de abril, Reguladora das Bases do Réxime Local, atribúe ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización.  No relativo á valoración debe indicarse que: ■ As parcelas 268, 269 e 270 do polígono 25 están clasificadas como Solo Non Urbanizable Non delimitado Tipo I no plan xeral de ordenación municipal da Laracha; o artigo 21.4 da Lei 9/2002, de 30 de decembro, de ordenación urbanística e protección do medio rural de Galicia, sinala que no solo urbanizable non delimitado, en tanto non se aprobe o correspondente plan de sectorización que desenvolva o solo urbanizable non delimitado, o réxime urbanístico aplicable é o de solo rústico; o artigo 12 do Texto Refundido da Lei do Solo (apobado por Real decreto lexislativo 2/2008, de 20 de xuño), sinala que todo o solo se atopa, ao efectos desta Lei, nunha das situacións básicas do solo rural ou urbanizado considerando en situación de solo rural o solo que os instrumentos de ordenación territorial e urbanística prevean o permitan o seu paso á situación de solo urbanizado, mentres que nn se remate a correspondente actuación de urbanización; de acordo co art.142.1 da Lei 9/2002, de 30 de decembro, de ordenación urbanística e protección do medio rural de Galicia e segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo rústico débese empregar o denominado Método de Capitalización de Rendas; en canto á parcela 1 do polígono 70941 está clasificada como solo de núcleo rural e para a valoración ten a consideración de solo urbanizado, empregando na súa valoración o denominado Método Residual Estático segundo os artigos 21, 22, 24 e 28 do Texto Refundido da Lei do solo (Real decreto lexislativo 2/2008, de 20 de xuño). ■ O modelo de valoración indicado polo titular en base ás fichas de de valoración de bens da oficina virtual da Consellería de Facenda (Xunta de Galicia), onde se ofrece o valor conforme ao artigo 90 da Lei 58/2003 de 17 de decembro, xeral tributaria, só será válida aos efectos dos tributos xestionados por esa administración como na mesma se indica. TERCEIRO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. CUARTO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. QUINTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. SEXTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SÉTIMO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. OITAVO.- Contra este acordo que pon fin á vía administrativa os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses; computándose ambos os dous prazos dende o día seguinte á publicación deste anuncio no BOP. A Laracha, 8 de xullo de 2010 O alcalde José Manuel López Varela